ai4bharat/Pralekha huggingface dataset:
गृह मंत्रालय
पंतप्रधान नरेंद्र मोदी यांच्या अध्यक्षतेखालील केंद्र सरकारने इमिग्रेशन व्हिसा फॉरेनर्स रजिस्ट्रेशन ट्रॅकिंग  योजनेला 31 मार्च 2021 नंतर पाच वर्षे मुदतवाढ देत 1,364.88 कोटी रुपये खर्चासह ही योजना 1 एप्रिल 2021 ते 31 मार्च 2026 पर्यंत सुरु ठेवायला मंजुरी दिली आहे
ही योजना पुढे सुरु ठेवण्याच्या निर्णयातून इमिग्रेशन आणि व्हिसा सेवांचे आधुनिकीकरण तसेच अद्यायावतीकरण करण्याप्रति मोदी सरकारची कटिबद्धता दिसून येते
केंद्रीय गृहमंत्री अमित शाह यांच्या मार्गदर्शनाखाली केंद्रीय गृह मंत्रालयाने या योजनेच्या माध्यमातून राष्ट्रीय सुरक्षा अधिक मजबूत करण्यासोबतच कायदेशीररित्या पात्र प्रवाशांना सुविधा पुरविणारा सुरक्षित आणि एकात्मिक सेवा वितरण आराखडा निर्माण करण्याचे उद्दिष्ट ठेवले आहे.
पंतप्रधान नरेंद्र मोदी यांच्या अध्यक्षतेखालील केंद्र सरकारने इमिग्रेशन व्हिसा फॉरेनर्स रजिस्ट्रेशन ट्रॅकिंग  योजनेला 31 मार्च 2021 नंतर पाच वर्षे मुदतवाढ देत 1,364.88 कोटी रुपये खर्चासह ही योजना 1 एप्रिल 2021 ते 31 मार्च 2026 पर्यंत सुरु ठेवायला मंजुरी दिली आहे .
ही योजना पुढे सुरु ठेवण्याच्या निर्णयातून इमिग्रेशन आणि व्हिसा सेवांचे आधुनिकीकरण तसेच अद्यायावतीकरण करण्याच्या आयव्हीएफआरटी योजनेच्या मुख्य उद्दिष्टाच्या पूर्तीप्रती मोदी सरकारची कटिबद्धता दिसून येते. केंद्रीय गृहमंत्री अमित शाह यांच्या मार्गदर्शनाखाली केंद्रीय गृह मंत्रालयाने या योजनेच्या माध्यमातून राष्ट्रीय सुरक्षा अधिक मजबूत करण्यासोबतच कायदेशीररित्या पात्र प्रवाशांना सुविधा पुरविणारा सुरक्षित आणि एकात्मिक सेवा वितरण आराखडा निर्माण करण्याचे उद्दिष्ट ठेवले आहे.
जगभरातील 192 भारतीय दूतावास, भारतातील 108 इमिग्रेशन तपासणी केंद्रे, 12 परदेशी प्रादेशिक नोंदणी अधिकारी आणि त्यांची कार्यालये तसेच 700 हून अधिक परदेशी प्रवासी नोंदणी अधिकारी, पोलीस अधीक्षक, पोलीस सहआयुक्त यांचा समावेश असलेली ही जागतिक स्तरावरील योजना असून इमिग्रेशन, व्हिसा जारी करणे , परदेशी प्रवाशांची नोंदणी तसेच या प्रवाशांच्या भारतातील हालचालींचा मागोवा घेणे या विषयांशी संबंधित प्रक्रिया अधिक कार्यक्षम करून त्या एकमेकांशी जोडल्या जातील.
आयव्हीएफआरटी योजनेला सुरुवात झाल्यानंतर जारी करण्यात आलेल्या व्हिसा तसेच ओसीटी कार्डांच्या संख्येत वार्षिक 7.7% चक्रवाढ वृद्धी दराने  वाढ झाली असून 2014 मध्ये 44.43 लाख कार्डे देण्यात आली त्तर 2019 मध्ये 64.59 लाख कार्डे जारी करण्यात आली. आयव्हीएफआरटीपूर्व काळात व्हिसा देण्याच्या प्रक्रियेसाठी लागणारा 15 ते 30 दिवसांचा कालावधी आता ई-व्हिसाच्या काळात कमाल 72 तासांपर्यंत कमी झाला आहे. आता देण्यात येणाऱ्या ई-व्हिसापैकी 95% ई-व्हिसा तर 24 तासांच्या आत दिले जातात. भारतात आणि भारताबाहेरील आंतरराष्ट्रीय वाहतूक गेल्या 10 वर्षांत 3.71 कोटींवरून वाढून 7.2% चक्रवाढ दराने 7.5 कोटींवर पोहोचली आहे.
राष्ट्रपती कार्यालय
महात्मा गांधी आंतरराष्ट्रीय स्वच्छता संमेलनाचे राष्ट्र्पतींच्या हस्ते उद्घाटन
नवी दिल्ली, 29 सप्टेंबर 2018
राष्ट्रपती रामनाथ कोविंद यांच्या हस्ते, आज नवी दिल्ली इथे, महात्मा गांधी आंतरराष्ट्रीय स्वच्छता संमेलनाचे उद्घाटन करण्यात आले.
स्वच्छता आणि हागणदारी मुक्त गावे आणि शहरे याचा व्यापक प्रभाव असून ही सामाजिक आणि आर्थिक गुंतवणूक आहे. शौचालय आणि योग्य स्वच्छता तसेच आरोग्य विषयक प्रक्रियेअभावी कुपोषण आणि जीवनविषयक मोठे नुकसान होऊ शकते. यामुळे भारतासारख्या देशात, मनुष्य बळ, तसेच आपल्या जनतेच्या आरोग्य सुरक्षेसाठी आणि आपल्या बालकांच्या उज्वल भविष्यासाठी स्वच्छ भारत अभियानाचे विशेष महत्व आहे. मुलींसाठी स्वच्छतागृह नाही म्हणून कोणत्याही मुलीला शाळा सोडावी लागता कामा नये असे ते म्हणाले.
अपुऱ्या स्वच्छतेच्या समस्येवर मात करण्यासाठी राष्ट्रपतींनी पाच महत्वपूर्ण सूत्रे सुचवली. जन केन्द्री आराखडा, स्वच्छता कार्यक्रमाची अंमलबजावणी आणि व्यवस्थापन, प्रभावी सेवेसाठी उत्तम आणि किफायतशीर तंत्रज्ञानाचा वापर, स्वच्छता मोहिमेसाठी कल्पक वित्तीय साधनांची निर्मिती, सरकारमध्ये स्वच्छता कार्यक्रम तयार करणे, लागू करणे आणि देखरेख ठेवण्याची क्षमता विकसित करणे यांचा यात समावेश आहे.
महात्मा गांधींच्या 150 व्या जयंती निमित्त होणाऱ्या कार्यक्रमाची सुरवात म्हणून पेयजल आणि स्वच्छता मंत्रालयाकडून आंतरराष्ट्रीय स्वच्छता संमेलनाचे आयोजन करण्यात येत आहे.
N. Sapre/N. Chitale/D.Rane
(Visitor Counter : 73
आरोग्य आणि कुटुंब कल्याण मंत्रालय
कोविड-19 संदर्भातली अद्ययावत स्थिती
देशव्यापी कोविड प्रतिबंधक लसीकरण मोहिमेत आतापर्यंत देशभरात एकूण 142.47 कोटी लसींच्या मात्रा देण्यात आल्या
सध्या देशात उपचाराधीन कोविड रुग्णांची एकूण संख्या 75,456
एकूण रुग्णसंख्येच्या तुलनेत उपचाराधीन रुग्णांचे प्रमाण एक टक्क्याच्याही खाली, सध्या हे प्रमाण 0.22%; मार्च 2020 पासूनचे सर्वात कमी प्रमाण
रुग्ण बरे होण्याचा दर सध्या 98.40%; मार्च 2020 पासूनचा सर्वाधिक दर
गेल्या 24 तासांत 6,450 रुग्ण बरे, त्यामुळे बरे झालेल्या रुग्णांची संख्या पोचली 3,42,43,945 वर
गेल्या 24 तासात देशात कोरोनाचे 6,358 नवे रुग्ण
दैनंदिन पॉझिटिव्हिटी दर  गेले 85 दिवस हा दर 2% पेक्षा कमी
साप्ताहिक पॉझिटिव्हिटी दर गेल्या 44 दिवसांपासून 1 टक्क्यापेक्षा कमी
आतापर्यंत कोविडच्या एकूण 67.41 कोटी चाचण्या करण्यात आल्या.
ओमायक्रॉन विषाणूबाबत राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
167
|
|
61
|
|
2
|
|
Delhi
|
|
165
|
|
23
|
|
3
|
|
Kerala
|
|
57
|
|
1
|
|
4
|
|
Telangana
|
|
55
|
|
10
|
|
5
|
|
Gujarat
|
|
49
|
|
10
|
|
6
|
|
Rajasthan
|
|
46
|
|
30
|
|
7
|
|
Tamil Nadu
|
|
34
|
|
16
|
|
8
|
|
Karnataka
|
|
31
|
|
15
|
|
9
|
|
Madhya Pradesh
|
|
9
|
|
7
|
|
10
|
|
Odisha
|
|
8
|
|
0
|
|
11
|
|
Andhra Pradesh
|
|
6
|
|
1
|
|
12
|
|
West Bengal
|
|
6
|
|
1
|
|
13
|
|
Haryana
|
|
4
|
|
2
|
|
14
|
|
Uttarakhand
|
|
4
|
|
0
|
|
15
|
|
Chandigarh
|
|
3
|
|
2
|
|
16
|
|
Jammu and Kashmir
|
|
3
|
|
3
|
|
17
|
|
Uttar Pradesh
|
|
2
|
|
2
|
|
18
|
|
Goa
|
|
1
|
|
0
|
|
19
|
|
Himachal Pradesh
|
|
1
|
|
1
|
|
20
|
|
Ladakh
|
|
1
|
|
1
|
|
21
|
|
Manipur
|
|
1
|
|
0
|
|
|
|
Total
|
|
653
|
|
186
अर्थ मंत्रालय
पंतप्रधान आवास योजनेंतर्गत डिसेंबर 2018 पर्यंत 1 कोटी घरांचे हस्तांतरण : हरदीप सिंग पुरी
मंत्रालयाकडून दर महिन्याला 3-5 लाख घरे मंजूर
नवी दिल्ली, 25 जून 2018
केंद्रीय गृहनिर्माण आणि शहर मंत्रालय डिसेंबर 2018 पर्यंत पंतप्रधान आवास योजनेंतर्गत 1 कोटींहून अधिक घरांचे हस्तांतरण करणार आहे, अशी माहिती केंद्रीय गृहनिर्माण आणि शहर खात्याचे राज्यमंत्री  हरदीप सिंग पुरी यांनी दिली.
एआयआयबीच्या तिसऱ्या वार्षिक बैठकीत ‘शाश्वत विकासाची उद्दिष्टे’ यासंदर्भातील चर्चासत्रात बोलत होते. “रिसर्च ॲण्ड इन्फर्मेशन सिस्टिम फॉर डेव्हलपिंग कंट्रीज” आणि “फोरम इंडियन डेव्हलपमेंट कॉर्पोरेशन” यांनी संयुक्तरित्या हे चर्चासत्र आयोजित केले होते.
मंत्रालयाने आज 3,18,000 घरे मंजूर केली असून मंजूर घरांची संख्या एकूण 51 लाख झाली आहे, अशी माहिती पुरी यांनी दिली.
स्मार्ट सिटी उपक्रमांतर्गत सुरक्षित वाहतूक, पर्यावरणावर कमीत कमी दुष्परिणाम, कचऱ्यापासून ऊर्जा व खत, महिला, मुले आणि वृद्ध व्यक्तींचा विचार यावर भर दिला जात आहे. गुजरातमधील सुरत येथे सीसीटीव्हीसारख्या तंत्रज्ञानाच्या वापरामुळे गुन्ह्यांचा दर 20 टक्क्यांनी कमी झाला आहे, अशी माहिती त्यांनी दिली. यासाठी निधीचा तुटवडा नसल्याची ग्वाही पुरी यांनी दिली.
N.Sapre/S.Kakade/P.Malandkar
(Visitor Counter : 58
पेट्रोलियम आणि नैसर्गिक वायू मंत्रालय
प्रधानमंत्री गरीब कल्याण योजनेंतर्गत  पीएमयुवाय लाभार्थ्यांना आतापर्यंत 1.25 कोटींहून अधिक एलपीजी सिलेंडर वितरीत केले
धर्मेंद्र प्रधान यांनी एलपीजी वितरक कर्मचाऱ्यांचा प्रामाणिकपणा आणि परिश्रमांचे कौतुक करत त्यांना आघाडीचे सैनिक संबोधले
काही एलपीजी वितरक कर्मचाऱ्यांनी पीएम केअर्स निधीत दिले योगदान
नवी दिल्ली, 16 एप्रिल 2020
या महिन्यात प्रधानमंत्री गरीब कल्याण योजनेंतर्गत  पीएमयुवाय लाभार्थ्यांना आतापर्यंत 1.25 कोटींहून अधिक एलपीजी सिलेंडर वितरीत केले आहेत. गरीब जनतेच्या कल्याणासाठी पीएमजीकेवाय अंतर्गत केंद्र सरकारने अनेक मदत उपाययोजना जाहीर केल्या आहेत आणि एप्रिल ते जून 2020 या कालावधीत प्रधानमंत्री उज्ज्वला योजनेच्या  8 कोटींपेक्षा जास्त लाभार्थ्यांना 3 एलपीजी सिलिंडर्स  विनामूल्य प्रदान करणे हा या योजनेतील एक महत्त्वाचा घटक आहे. या योजनेच्या अंमलबजावणीसाठी तेल विपणन कंपन्या पीएमयूवाय ग्राहकाच्या लिंक केलेल्या बँक खात्यात पॅकेजच्या प्रकारानुसार 14.2 किलो रिफिल किंवा 5 किलो रिफिलच्या आरएसपी प्रमाणे आगाऊ रक्कम हस्तांतरित करीत आहेत. एलपीजी सिलेंडर घेण्यासाठी ग्राहक या पैशाचा उपयोग करू शकतात. तेल विपणन कंपन्या दररोज 50 ते 60 लाख सिलेंडर वितरीत करत आहेत, ज्यामध्ये पीएमयुवाय लाभार्थ्यांच्या 18 लाख सिलेंडरचा समावेश आहे.
नैसर्गिक वायू आणि पोलाद मंत्री धर्मेंद्र प्रधान आज 800 हून अधिक एलपीजी सिलेंडर वितरक कर्मचाऱ्यांसोबत वेबिनार मध्ये सहभागी झाले यामध्ये नैसर्गिक वायू आणि पोलाद मंत्रालयाचे सचिव, नैसर्गिक वायू आणि पोलाद मंत्रालयाचे अधिकारी आणि तेल विपणन कंपन्या देखील सहभागी झाल्या होत्या. कोविड-19 साथीच्या आजारामुळे उद्भवलेल्या अभूतपूर्व परिस्थीत काम करत असलेल्या एलपीजी वितरक कर्मचाऱ्यांना आघाडीचे सैनिक आणि कोरोना योद्धे संबोधित प्रधान म्हणाले की, संपूर्ण देश त्यांचे योगदान नेहमीच स्मरणात ठेवेल. कामाप्रती असलेला त्यांचा प्रामाणिकपणा, परिश्रम आणि समर्पणाचे कौतुक करत प्रधान म्हणाले, या अशा काळात ते दररोज प्रसंगी त्यांचा जीव धोक्यात घालूनही 60 लाखांपर्यंत सिलेंडर वितरीत करत आहेत. प्रधानांनी त्यांना कर्तव्य बजावताना योग्य ती खबरदारी घेण्याचे आवाहन केले. ते म्हणाले की, या कठीण काळात आपले कर्तव्य बजावताना त्यांना समाजाकडून विशेष आदर मिळाला आहे, आणि गरिबांकडून त्यांना आशीर्वाद मिळत आहेत.
अनेक एलपीजी वितरक कर्मचाऱ्यांनी या कठीण काळातील त्यांचे अनुभव यावेळी सांगितले. त्यांनी सांगितले की कंपन्यांनी त्यांना संरक्षण संच उपलब्ध करुन दिले आहे ज्यात साबण, सॅनिटायझर, मास्क आणि हातमोजे आहेत. सिलिंडर देण्यापूर्वी ते स्वच्छ करतात आणि सिलिंडर वितरीत करताना सामाजिक अंतर देखील राखतात. त्यांच्यापैकी बर्याच जणांनी सांगितले की, ते ग्राहकांना सामाजिक अंतर, त्यांच्या फोनमध्ये आरोग्य सेतु घेण्याचा फायदा आणि डिजिटल पद्धतीने पैसे देण्याविषयी जागरूक करीत आहेत. त्यांच्यापैकी बहुतेकांनी त्यांच्यासाठी विमा दिल्याबद्दल सरकारचे आणि ओएमसीचे आभार मानले. काही वितरक कर्मचाऱ्यांनी असेही सांगितले की त्यांनी पीएम-केअर निधीत योगदान दिले आहे तसेच त्यांचे कर्तव्य बजावत असताना गरीब आणि वृद्धांना मदत करीत आहेत.
B.Gokhale/S.Mhatre/D.Rane
(
माहिती आणि प्रसारण मंत्रालय
सरकारी योजना लोकांपर्यंत पोहचणे आवश्यक; हे काम केंद्रिय संचार ब्यूरो करत आहे, याचे समाधान: चंद्रकांत पाटील
पुणे, 11 जून 2023
सर्वसामान्यांना सुखी, आनंदी व मुख्यत: सुरक्षित करण्यासाठी सरकार अनेक योजना आणत आहे, परंतु माहिती अभावी त्यास प्रतिसाद मिळत नाही. केंद्रिय संचार ब्यूरोचे अभिनंदन की जनतेपर्यंत सरकारच्या योजनांची माहिती पोहचविण्याची ही संधी त्यांनी शोधली, असे मनोगत राज्याचे उच्च व तंत्रशिक्षण मंत्री चंद्रकांत पाटील यांनी आज मांडले.
पुणे येथील केंद्रिय संचार ब्यूरो, प्रादेशिक कार्यालयच्यावतीने आयोजित फिरत्या मल्टिमिडीया वाहन प्रदर्शनाचे उद्घाटनप्रसंगी ते बोलत होते.
वारी डोंबात चालणारा लाखोंच्या समुदायाला ही दृश्य स्वरूपातील माहिती चांगली कळेल. योजनांची अंमलबजावणी व माहिती अभावी त्यास मिळणारा अल्प प्रतिसाद यासाठी असे उपक्रम उपयोगी ठरतात. योजनांची लोकांना माहिती व्हावी, त्यासाठी त्यांनी नोंदणी करावी, वारीमध्ये सहभागी झालेली ग्रामीण जनता आपापल्या तहसीलदार, तलाठी यांना योजनांच्या अंमलबजावणीकरीता विचारणा करेल, अशी आशा त्यांनी यावेळी व्यक्त केली.
संतश्रेष्ठ श्री ज्ञानेश्वर महाराज व जगद्गुरू श्री तुकाराम महाराज पालखी सोहळ्यानिमित्त केंद्र सरकाचे ९ वर्षातील कार्य व प्रमुख योजनांची माहिती देण्यासाठी या उपक्रमाचे आयोजन करण्यात आले आहे. पुणे ते पंढरपूर, दोनही मार्गांवर एक-एक वाहन प्रवास करणार आहे.
विभागीय आयुक्त कार्यालय  येथे हा उद्घाटन कार्यक्रम पार पडला. पुण्याचे विभागीय आयुक्त सौरभ राव, उपायुक्त  वर्षा लढ्ढा, तहसीलदार मनीषा देशपांडे, केंद्रिय संचार ब्यूरो, पुणेचे उपसंचालक निखिल देशमुख, व व्यवस्थापक डॉ. जितेंद्र पानपाटील, तसेच इतर संबंधित अधिकारी व कर्मचारी वर्ग यावेळी उपस्थित होते.
केंद्र सरकारच्या विविध विकासात्मक उपक्रमांची माहिती, कलापथके सांस्कृतिक सदरीकरणातून देणार आहेत. मनोरंजन करत अभंग, गीते, नृत्य अशा माध्यमातून प्रबोधन करण्यात येणार आहे. शिवाय पुण्यात पालखी दाखल झाल्यापासून ते पंढरपूरपर्यंत जाणाऱ्या या वाहनांमध्ये एलइडी स्क्रीन लावण्यात आली आहे. यावर सरकारी योजनांची माहिती देणारे व्हिडिओ प्रसारित केले जातील. विविध संतावर अधारित भक्तीपर चित्रपट देखील यामध्यमातून दाखविण्यात येणार आहेत.
या फिरत्या प्रदर्शनास वारकरी आणि भाविकांनी भेट द्यावी, असे आवाहन केंद्रिय संचार ब्यूरोचे उपसंचालक निखिल देशमुख यांनी केले आहे.Shilpa P/CYadav
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
ग्राहक व्यवहार, अन्न आणि सार्वजनिक पुरवठा मंत्रालय
खाद्य तेलाच्या किंमती कमी करण्यासाठी केंद्र सरकारने क्रूड पाम तेलावरील  शुल्कात 5% कपात केली
नवी दिल्ली, 30 जून 2021
ग्राहकांना दिलासा देण्यासाठी आणि खाद्यतेलाचे दर कमी करण्यासाठी केंद्र सरकारने क्रूड पाम तेलावरील  शुल्कात 5% कपात केली आहे.
तसेच आरबीडी पामोलिनच्या  किंमती कमी करण्यासाठी अन्न व सार्वजनिक वितरण विभागाने आरबीडी पामोलिनच्या आयातीवरील निर्बंध हटवण्याची आणि ते आयातीच्या खुल्या सर्वसाधारण श्रेणीत आणण्याची शिफारस केली आहे.
या उपायांमुळे देशांतर्गत ग्राहकांसाठी खाद्य तेलाच्या किंमती कमी होण्याची शक्यता आहे.
देशात वापरल्या जाणाऱ्या प्रमुख खाद्यतेलांमध्ये मोहरी, सोयाबीन, भुईमूग, सूर्यफूल , तीळ तेल, नायजर सीड , करडई , एरंडेल व जवस  आणि नारळ, पाम तेल, कपाशी, राईस ब्रान , सॉल्व्हन्ट एक्सट्रॅक्टेड ऑइल यांचा समावेश आहे. आहे. देशातील खाद्य तेलांची एकूण देशांतर्गत मागणी वार्षिक सुमारे 250 एलएमटी आहे. देशात वापरल्या जाणाऱ्या खाद्यतेलांपैकी सुमारे 60% तेलांची आयात केली जाते. आयात केलेल्या एकूण खाद्यतेलपैकी पाम तेल  आयात सुमारे 60% आहे, त्यापैकी 54% इंडोनेशिया आणि मलेशियामधून आयात केली जातात. मागणी आणि पुरवठा यातील तफावत दूर करण्यासाठी देशाला आयातीवर जास्त अवलंबून रहावे लागणार असल्याने आंतरराष्ट्रीय किमतीचा देशातल्या खाद्यतेलांच्या दरावर परिणाम होतो.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 207
वाणिज्य आणि उदयोग मंत्रालय
देशांतर्गत पुरवठा साखळी मजबूत आणि अधिक लवचिक होण्यासाठी जेथे संधी असेल तेथे स्थानिक पातळीवर खरेदी करण्याचे पीयूष गोयल यांचे भारतीय उद्योगांना आवाहन
महागाई रोखण्यासाठी सरकारने अनेक कठोर उपाययोजना केल्या आहेत - पीयूष गोयल
नवी दिल्ली, 24 मे 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक पुरवठा आणि वस्त्रोद्योग मंत्री, पीयूष गोयल यांनी आज भारतीय उद्योगांना संधी मिळेल तिथे स्थानिक पातळीवर खरेदी करण्यास सांगितले जेणेकरुन देशांतर्गत पुरवठा साखळी मजबूत होऊन अधिक लवचिक बनू शकेल आणि आंतरराष्ट्रीय पुरवठा साखळीवर अत्यधिक अवलंबित्व ठेवण्याची प्रवृत्ती दूर होईल. ते आज स्वित्झर्लंडमधील दावोस येथे “व्यापार 4.0 वरील ब्रेकफास्ट सत्र चर्चा” या कार्यक्रमात बोलत होते.
विकास आणि समृद्धीवर परिणाम होऊ नये म्हणून भारताने महागाई नियंत्रित करण्यासाठी, व्याजदर नियंत्रणात ठेवण्यासाठी आणि रुपयाच्या अवमूल्यनाला लगाम घालण्यासाठी अनेक कठोर उपाययोजना केल्या आहेत यावर त्यांनी भर दिला.
मूल्यवर्धित निर्यातीला चालना देण्याकडे लक्ष देऊन कच्चा माल भारताबाहेर जाण्याऐवजी भारतात नवीन नोकर्या येतील याची खातरजमा करण्याचे आवाहन त्यांनी भारतीय उद्योगांना केले. त्या दिशेने होत असलेल्या महत्वपूर्ण प्रयत्नांवर प्रकाश टाकून गोयल म्हणाले की, सरकार किंमती नियंत्रणात ठेवण्यासाठी आणि व्यवसायांद्वारे मूल्य आणि नोकऱ्यांमध्ये भर पडेल याची सुनिश्चिती करण्यासाठी प्रयत्नशील आहे.
पीएम गतिशक्ती सारख्या उपाययोजनांद्वारे लॉजिस्टिक खर्च कमी करण्याच्या सरकारच्या प्रयत्नावर जोर देऊन गोयल म्हणाले की राष्ट्रीय मास्टर प्लानमुळे पायाभूत सुविधांचे नियोजन सुधारण्यास तसेच वेळेत आणि अर्थसंकल्पीय तरतुदीनुसार प्रकल्पांची अंमलबजावणी सुनिश्चित करण्यात मदत होईल.
सरकार व्यवसायांना मनापासून पाठबळ देईल, असे आश्वासन देऊन त्यांनी उद्योगांना सर्व आर्थिक उपक्रमांमध्ये वाढ करण्याचे आवाहन केले.
आंतरराष्ट्रीय पुरवठा साखळींवर अत्याधिक अवलंबित्वावर चिंता व्यक्त करून गोयल यांनी व्यवसायांना जेथे संधी असेल तेथे स्थानिक पातळीवर खरेदी करण्याचे आवाहन केले. त्यांनी व्यवसायांना एकमेकांना पाठबळ देण्यास आणि देशांतर्गत पुरवठा साखळी मजबूत करण्यात मदत करण्यास सांगितले.
संयुक्त अरब अमिरात आणि ऑस्ट्रेलियासोबत नुकत्याच झालेल्या व्यापार करारांचा संदर्भ देत गोयल म्हणाले की हे करार आंतरराष्ट्रीय व्यापारासाठी नवीन प्रदेश खुले करत आहेत. कॅनडा, युरोपीय महासंघ, ब्रिटन, इस्रायल आणि आखाती सहकार परिषद यांच्याबरोबरचे करार प्रक्रियेच्या प्रतीक्षेत असल्याचे त्यांनी सांगितले. जगाला भारतावर प्रचंड विश्वास आहे आणि त्याला त्याच्याबरोबर उत्साहाने सहभागी व्हायचे असल्याचे त्यांनी सांगितले.
पर्यटन क्षेत्रात असलेल्या अफाट क्षमतेचा उल्लेख करून पर्यटन क्षेत्रात अधिकाधिक उद्योजकांनी यावे असे आवाहन त्यांनी केले.
जागतिक व्यापारात आघाडीची भूमिका बजावण्यासाठी तयार असलेल्या नव्या भारताच्या संहितेचे पुनर्लेखन करण्याच्या मोहिमेवर सरकार असल्याचे मंत्र्यांनी नमूद केले आणि गुंतवणूकदारांना भारतातील संकल्पना, प्रतिभा आणि अमर्याद क्षमता यांमध्ये गुंतवणूक करण्यास सांगितले. भारत हे भविष्य आहे, असे गोयल म्हणाले.
S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
ग्राहक व्यवहार, अन्न आणि सार्वजनिक पुरवठा मंत्रालय
प्रकटन यथार्थ असावे आणि हॅशटॅग किंवा लिंक्सच्या गटामध्ये सरमिसळ नसावी: केंद्र सरकार
जाहिरातींमध्ये नैतिक मानकांची आवश्यकता आणि जबाबदार जाहिरात पद्धत आणि ग्राहक संरक्षणाचे महत्व: ग्राहक व्यवहार विभागाचे सचिव
नवी दिल्ली, 27 फेब्रुवारी 2023
प्रकटन यथार्थ असावे आणि हॅशटॅग किंवा लिंक्सच्या गटामध्ये त्याची सरमिसळ नसावी असे भारत सरकारच्या ग्राहक व्यवहार विभागाचे सचिव, रोहित कुमार सिंह यांनी भारतीय जाहिरात मानक परिषदेने  आज मुंबईत आयोजित केलेल्या #GetItRight ब्रँड इन्फ्लुएंसर समिट 2023 मध्ये आभासी माध्यमातून बीजभाषण करताना सांगितले. या शिखर परिषदेत जबाबदार जाहिरात पद्धती आणि ग्राहक संरक्षणाच्या महत्त्वावर लक्ष केंद्रित करण्यात आले.
सचिवांनी पुढे सांगितले की, एखाद्या जाहिरातीतील कोणत्याही वस्तूच्या समर्थनासाठी, त्यासंदर्भातील सर्व खुलासे स्पष्ट निर्देशित केले जावे आणि व्हिडिओंमधील समर्थनांसाठी, प्रकटीकरण दृक-श्राव्य अशा दोन्ही स्वरूपात केले जावे. लाइव्ह स्ट्रीममध्ये, प्रकटन सातत्याने प्रदर्शित केले जावे आणि ठळक असावे.
उत्पादक, सेवा पुरवठादार, जाहिरातदार आणि जाहिरात एजन्सींनी त्यांच्या जाहिरातींमुळे ग्राहकांची दिशाभूल होणार नाही याची काळजी घेण्यावर त्यांनी भर दिला. मुख्य भाषणात जबाबदार जाहिरात पद्धत आणि ग्राहक संरक्षणाच्या महत्त्वाबद्दल मौल्यवान दृष्टिकोन त्यांनी मांडला.
व्यवसायांना पाठिंबा देणे आणि ग्राहकांच्या हिताचे रक्षण करणे यामधील समतोल राखण्याच्या महत्त्वपूर्ण भूमिकेवर सिंह यांनी प्रकाश टाकला. दोघांनी बरोबरीने वाटचाल करावी या माननीय पंतप्रधान नरेंद्र मोदींनी सामायिक केलेल्या भावनेचा त्यांनी पुनरुच्चार केला.
त्यांनी भारतीय संसदेने मंजूर केलेल्या ग्राहक संरक्षण कायदा 2019 चा उल्लेख केला, जो दिशाभूल करणाऱ्या जाहिरातींपासून संरक्षण प्रदान करतो. सिंग यांनी चांगल्या आणि वाईट जाहिरातींमधील फरक विशद केला आणि सांगितले की सरकारचा हेतू व्यवसायांच्या वाढीस अडथळा आणण्याचा नसून नैतिक मानकांची पूर्तता सुनिश्चित करणे हा आहे.
भारतात 75 कोटींहून अधिक इंटरनेट वापरकर्ते, त्यापैकी 50 कोटी सोशल मीडिया वापरकर्ते आहेत. हे लक्षात घेऊन सिंग यांनी पारंपरिक जाहिराती ते सोशल मीडिया जाहिराती यातील आमूलाग्र बदल आणि ते जबाबदारीने करण्याचे महत्त्व यावर प्रकाश टाकला. त्यांनी प्रभावशाली आणि प्रसिद्ध व्यक्तींनी जाहिरातदारांशी कोणतेही लाभकारी संबंध उघड करण्याच्या गरजेवर भर दिला ज्यामुळे त्यांच्या प्रतिनिधीत्वाच्या विश्वासार्हतेवर परिणाम होऊ शकतो.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
पंतप्रधान कार्यालय
पंतप्रधान 31 डिसेंबर रोजी राजकोट येथे एम्सची पायाभरणी करणार
पंतप्रधान नरेंद्र मोदी 31 डिसेंबर 2020 रोजी सकाळी 11 वाजता व्हिडिओ कॉन्फरन्सिंगद्वारे गुजरातच्या राजकोट येथे एम्सची पायाभरणी करणार आहेत. या वेळी गुजरातचे राज्यपाल, गुजरातचे मुख्यमंत्री, केंद्रीय आरोग्यमंत्री आणि केंद्रीय आरोग्यमंत्री देखील उपस्थित राहणार आहेत.
या प्रकल्पासाठी 201 एकर जागा देण्यात आली आहे. अंदाजे 1195 कोटी रुपये खर्चून ते बांधण्यात येईल आणि 2022 च्या मध्यापर्यंत पूर्ण होणे अपेक्षित आहे. अत्याधुनिक 750 खाटांच्या रुग्णालयात 30 बेडचा आयुष विभाग असेल. त्यात 125 एमबीबीएस जागा आणि नर्सिंगसाठी 60 जागा असतील.
M.Iyengar/S.Kane/P.Kor
आरोग्य आणि कुटुंब कल्याण मंत्रालय
भारतात एकूण 14.78 कोटीहून अधिक लसीकरण मात्रा देण्यात आल्या
गेल्या 24 तासात 25 लाखापेक्षा जास्त मात्रा देण्यात आल्या
गेल्या 24 तासात देशभरात सुमारे 2.60 लाख रुग्ण कोरोना मुक्त
5 राज्ये/ केंद्रशासित प्रदेशात गेल्या 24 तासात एकही कोरोना बळी नाही
भारतात देण्यात येणाऱ्या कोविड प्रतिबंधक लसीच्या मात्रांनी आज 14.78 कोटीचा टप्पा ओलांडला.
आज सकाळी 7 वाजेपर्यंत प्राप्त झालेल्या अहवालानुसार भारतात 21,18,435 सत्राद्वारे लसीच्या 14,78,27,367 मात्रा देण्यात आल्या.
यामध्ये 93,47,775 आरोग्य कर्मचारी , 61,06,237 आरोग्य कर्मचारी , 1,22,21,975 फ्रंट लाईन कर्मचारी , 65,26,378 फ्रंट लाईन कर्मचारी, 60 वर्षावरील 5,10,85,677 लाभार्थी , 93,37,292 ,45 ते 60 वयोगटातल्या 5,02,74,581 , आणि 29,27,452 लाभार्थी  यांचा समावेश आहे.
देशात आतापर्यंत देण्यात आलेल्या एकूण मात्रांपैकी 67.26% मात्रा दहा राज्यात देण्यात आल्या आहेत.
गेल्या 24 तासात 25 लाखापेक्षा जास्त मात्रा देण्यात आल्या.
लसीकरण अभियानाच्या 102 व्या दिवशी  ला 25,56,182 लसीकरण मात्रा देण्यात आल्या. यामध्ये 22,989 सत्रात 15,69,000 लाभार्थींना पहिली मात्रा आणि 9,87,182 लाभार्थींना लसीची दुसरी मात्रा देण्यात आली.
भारतात एकूण 1,48,17,371 रुग्ण कोरोनामुक्त झाले असून रुग्ण बरे होण्याचा राष्ट्रीय दर 82.33%.आहे.
गेल्या 24 तासात 2,61,162 रुग्ण कोरोनातून बरे झाले.
यापैकी 79.01% व्यक्ती दहा राज्यातल्या आहेत.
गेल्या 24 तासात 3,60,960 नव्या रुग्णांची नोंद झाली.
नव्या रुग्णांपैकी 73.59% रुग्ण, महाराष्ट्र, उत्तर प्रदेश, दिल्ली, कर्नाटक, केरळ, छत्तीसगड, पश्चिम बंगाल, तामिळनाडू, गुजरात आणि राजस्थान या दहा राज्यांमध्ये आहेत.
महाराष्ट्रात सर्वात जास्त म्हणजे 66,358 नव्या दैनंदिन रुग्णांची नोंद झाली.त्यानंतर उत्तर प्रदेश 32,921 आणि केरळमध्ये 32,819 नव्या रुग्णांची नोंद झाली.
भारतात आज उपचाराधीन रुग्णांची एकूण संख्या 29,78,709 आहे. ही देशातल्या एकूण पॉझीटीव्ह रुग्णांच्या 16.55% आहे.
देशातल्या एकूण उपचाराधीन रुग्णसंख्येपैकी 71.91% रुग्ण नऊ राज्यांमध्ये आहेत.
राष्ट्रीय मृत्यू दरात घट होत असून हा दर सध्या 1.12% आहे.
गेल्या 24 तासात 3,293 रुग्णांचा मृत्यू झाला
यापैकी 78.53% मृत्यू दहा राज्यात आहेत. महाराष्ट्रात सर्वाधिक 895 जणांचा मृत्यू झाला, दिल्लीमध्ये 381 जणांचा मृत्यू झाला.
पाच राज्ये / केंद्र शासित प्रदेशात गेल्या 24 तासात कोविड -19 मुळे एकही मृत्यू झालेला नाही. यामध्ये दमण आणि दीव आणि दादरा नगर हवेली, लक्षदीप, मिझोरम, अरुणाचल प्रदेश आणि अंदमान आणि निकोबार यांचा समावेश आहे.
आरोग्य आणि कुटुंब कल्याण मंत्रालय
डॉक्टर्स दिनानिमित्त लेडी हार्डिंग वैद्यकीय महाविद्यालयामध्ये डॉ मनसुख मांडविया यांच्या अध्यक्षतेखाली कार्यक्रम संपन्न
नवी दिल्ली, 1 जुलै 2022
केंद्रीय आरोग्य आणि कुटुंब कल्याण मंत्री डॉ मनसुख मांडविया यांच्या अध्यक्षतेखाली तसेच केंद्रीय आरोग्य आणि कुटुंब कल्याण राज्यमंत्री डॉ भारती प्रवीण पवार आणि केंद्रीय आरोग्य सचिव राजेश भूषण यांच्या उपस्थितीत आज लेडी हार्डिंग वैद्यकीय महाविद्यालय  येथे डॉक्टर्स दिन साजरा करण्यात आला.
निःस्वार्थ सेवेसाठी वैद्यकीय जगताला सलाम करत ,डॉ. मनसुख मांडविया म्हणाले की, “आपल्या जीवनात आपले डॉक्टर आणि वैद्यकीय व्यावसायिकांनी महत्त्वपूर्ण भूमिका बजावली आहे. दरवर्षी 1 जुलै रोजी राष्ट्रीय डॉक्टर्स दिन साजरा करणे हा त्यांच्या अफाट योगदानाचे मोल जाणून घेण्याचा असाच एक प्रयत्न आहे.”
“हे वर्ष आपल्या स्वातंत्र्याचे 75 वे वर्ष आहे आणि स्वातंत्र्याचा अमृत महोत्सव सुरु आहे. समाज, मानवता आणि देशासाठी डॉक्टर म्हणून दिलेले उत्कृष्ट समर्पण आणि अमूल्य योगदानाबद्दल, आम्ही 75 वर्षांपेक्षा जास्त वय असलेल्या वैद्यकीय क्षेत्रातील दिग्गजांचा सन्मान करून राष्ट्रीय डॉक्टर्स दिन साजरा करत आहोत.'' असे ते म्हणाले.
आपले प्रयत्न देशाच्या प्रगतीच्या दिशेने असले पाहिजेत; देश नेहमी प्रथम असला पाहिजे.आपण आपला सेवाभाव सुरूच ठेवावा तरच आपण एक सुदृढ भारत घडवू शकू, ज्यामुळे समृद्ध राष्ट्र निर्माण होईल, यावर त्यांनी भर दिला.
अथक प्रयत्नांबद्दल आणि कोविड व्यवस्थापनात भारताला जागतिक यशोगाथा बनवल्याबद्दल वैद्यकीय व्यावसायिकांचे,केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आभार मानले.“सर्व रुग्णांच्या सेवेबरोबरच आपण सर्वजण निरोगी भारत आणि सुदृढ भारतासाठी काम करत आहोत, असे त्या म्हणाल्या. सरकार आरोग्य क्षेत्रात नव्या अत्याधुनिक तंत्रज्ञानाचा समावेश करत आहे, टेलीमेडिसिन सेवांसारखे विविध उपक्रम देशाच्या अगदी दुर्गम भागातही मिशन मोडमध्ये राबवले जात आहेत.” अशी माहिती त्यांनी दिली.S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163